මේ ගෝල්ෆේස් පිටිය එදා මරණීය දණ්ඩනයට ලක්වූවත් භූමදානය කළ සුසාන භූමියක් වූ බව දන්නේ කීයෙන් කී දෙනාද? ලීයෙන් තනා තිබූ පෝරකයේ එල්ලා මැරූ පුද්ගලයන් එහිම භූමදානය කළ බැව් ලිඛිතව සටහන්ව ඇත. භූමදානය කරන ලද සිරුරු දැමූ වළවල් ගැඹුරු ඒවා වූයේ නැත. පසුදිනම එම සිරුරු දඩාවතේ ගිය බල්ලන් සහ වෘකයින්ගේ ගොදුරු බවට පත්ව අත්පා වෙන් වශයෙන් කීතු කීතු ගොස් මුළු ගෝල්ෆේස් පිටියම මිනී කුණු ගදෙන් එදා දුර්ගන්ධයට පත්වන්නට ඇත. මේ ගෝල්ෆේස් වධක භූමිය ලන්දේසීන්ට අයත් වූ පසු ලන්දේසින් මේ භූමියේ ඊට වඩා උපයෝගිතාවයෙන් යුතු කර්ත්‍යවයක් සඳහා යොදාගන්නට තීරණය කරන ලදී. ලන්දේසින් ගාලුමුවදොර තැනිතලා භූමිය තුළින් දුටුවේ යුදමය අවශ්‍යතාවකි. යුද පුහුණුවට යෝග්‍ය ස්ථානයක් ලෙස සලකා ලන්දේසි පාලනය ගෝල්ෆේස් භූමිය හමුදා සේනාංකවලට වෙන්කර දෙන ලදී.
පෝරකය තනා තිබුනේ මොනවාගෙන්ද?
ලීයෙන්